יצחק ניר

יצחק ניר (נולד ב-1 בנובמבר 1943) הוא צייר וסופר ישראלי, טייס קרב וקברניט אל על לשעבר.

== ביוגרפיה ==
נולד בקיבוץ מרחביה לישעיהו ולפנינה נכפולגר (ניר), שעלו בשנת 1926 מגליציה שבפולין. למד בבית הספר תיכון במרחביה ובשריד. הצטרף לגדנ"ע אוויר והטיס דאון "סולו" בגיל 16 ופייפר-קב בגיל 17.
התגייס לצה"ל בשנת 1961 לבית הספר לטיסה של חיל האוויר. בשנת 1963 הוסמך כטייס קרב. הטיס מטוסי פוגה מגיסטר, אוראגן, מיסטר, ווטור, מיראז' 3 וסקייהוק. בשנת 1965 הוסמך כמדריך טיסה. היה חבר בצוות האווירובטי של חיל האוויר ומדריך עקרונות "שיגור החימוש האווירי" בקורסי המתקדם לטיס.
שירת במלחמת ששת הימים, במלחמת ההתשה ובמלחמת יום כיפור. לזכותו רשומות 86 גיחות קרביות ושתי הפלות של מטוסי אויב בטייסות 110 ו-119.
השתחרר בשנת 1971 והצטרף לאל על. שירת כקצין ראשון, קברניט, מדריך ובוחן טיסה במטוסי החברה – בואינג 707, 737, 757, 767, 747 ובסימולטורים. פרש מאל על בשנת 2010. שימש כמפקח בטיחות בתעופה ברת"א עד התפטרותו בשנת 2012. המשיך לשרת במילואים עד שנת 1997 כטייס קרב ומדריך טיסה.
לחופש נולד, אקריליק על בד 215 על 140 ס"מ.

בשנת 1982 היה ממייסדי חברת ההזנק "טכניר" לפיתוח לייזר תעשייתי. בשנים 1989–1994 הקים, פיתח וניהל את העמותה הציבורית "אנחנו נוהגים אחרת" לצמצום תאונות הדרכים בישראל. בעל תואר ראשון ב"מינהל תעבורה אווירית" מאוניברסיטת ניו-הייבן שבארצות הברית.

יצחק ניר אב לבן ואח לשניים. מתגורר בתל אביב עם בת זוגו.

דני ליבני 1982. שמן על עץ לבוד. 70 על 50 ס"מ.

=== פרסומים ===
בשנת 2000 ערך את הספר המדעי "משיכה" מאת ראובן ניר, שיצא לאור בהוצאת כנרת זמורה-ביתן דביר; בשנת 2001 פרסם את המאמר, "האם הקברניט הוא גם רופא?" בירחון "לקט"; בשנת 2016 פרסם את המאמר, "תהילת נצח" בכתב העת "יקום תרבות".

בשנת 2018 יצא לאור ספרו "מחר יישבר השרב" בהוצאת כנרת זמורה-ביתן דביר.
Every smile has it's own sadness אקריליק ושמן על עץ לבוד. 100 על 70 ס"מ.

== ביוגרפיה אמנותית ==
למד ציור בגואש אצל תמר בינימוב בשנים 1957–1958 ורישום פחם אצל מרסל ינקו בשנת 1960. בשנים 1978–1982 למד רישום, קומפוזיציה וטכניקות מעורבות אצל ארנסט פוקס, וולפגנג מאנר ולב שטיימן. למד בקורס "מהרנסאנס לאימפרסיוניזם" באוניברסיטת ניו-הייבן אצל ד"ר אביטל היימן בשנים 1998-1996.
במהלך השנים השתתף בכיתות אמן אצל ארנסט פוקס, וולפגנג מאנר, דן לבני, צבי מלנוביצר, גד אולמן, בן טריט, ארז אהרון, סמדר כץ, אמיר ניר, מוטי שובל וג'והן סקלצ'ר.
ניר מצייר בטכניקות רישום, גואש, שמן, טמפרה, אקריליק, טכניקות מעורבות, הדפסים דיגיטליים ורסטורציה.
יצחק ניר מנהל ואוצר את "גלריית נאמן" במגדלי-נאמן בתל אביב החל משנת 2012.

אייר את העטיפות לספרים: "משיכה" (ראובן ניר, 2000), "בדרכה שלה" (אילנה רבאו פרידמן, 2015), "מכתבים לאיתמר ואלה" (רם לוי, 2016), "מחר יישבר השרב" (יצחק ניר, 2018).

=== תערוכות יחיד ותצוגות קבע ===
* 1989 - תצוגת יחיד - ציור קיר "אלופי החיים", מלון דניאל, הרצליה.
* 1991 - תצוגת יחיד בקיבוץ עינת, ציור קיר -"אלעלטע": 6.10 על 2.5 מטר.
* 1993 - ציור קיר "הילת הטייס" לזכר נספי תאונת המטוס באמסטרדם, גני התערוכה, תל אביב.
* 1994 - תערוכת יחיד בגלריה התכולה, קמפוס אל על.
* 2000 - ציור קיר "אלעלטע", תצוגת קבע בקמפוס אל על.
* 2007 - רטרוספקטיבה בגלריית בן רום, קיסריה.
* 2012 - "תמונות בנתיב" (רטרוספקטיבה), תיאטרון ירושלים.
* 2012 - תצוגת קבע באכסדרה "גלריה נאמן", תל אביב.
* 2013 - תערוכת יחיד בגלריית "מנדרין לופט" תל אביב.
* 2013 - The Flackl collection, תצוגת קבע, רייכנאו, אוסטריה.
* 2014 - ביינאלה אילת - מוזיאון אילת.
* 2015 - "גלרינה לאמנות", תערוכה וירטואלית.
* 2015 - גלריית "נאמן", תל אביב.
* 2016 - בייג'ינג ארט אקספו 2016, בייג'ינג, סין.
* 2016 - Art UpCLOSE, ניו יורק. גלריה וירטואלית.
* 2017 - ניו יורק ארט אקספו 2017 – ניו יורק.
`Long bows over Jaffa 2015. שמן על עץ. 50 על 70 ס"מ.

=== מבחר מהתערוכות הקבוצתיות ופרסומי עבודותיו ===

== גלריה ==
<gallery>
File:יסעורים מעל שאר ישוב. שמן על בד 50 על 40 סמ.jpg|ממוזער|יסעורים מעל שאר ישוב. שמן על בד 50 על 40 ס"מ.
File:שמי רייכנאו. אקריליק ושמן על עץ 100 על 80 סמ.jpg|ממוזער|שמי רייכנאו. אקריליק ושמן על עץ 100 על 80 ס"מ.
File:Self portrait אקריליק על בד, 100 על 70 סמ, 2015.jpg|ממוזער|Self portrait אקריליק על בד, 100 על 70 ס"מ, 2015.
File:Napflio Greece אקוורל ואקריליק על נייר. 45 על 35 סמ.jpg|ממוזער|Napflio Greece אקוורל ואקריליק על נייר. 45 על 35 ס"מ.
File:My Mother אקריליק ושמן על בד דבוק לעץ לבוד 50 על 34 סמ.jpg|ממוזער|My Mother אקריליק ושמן על בד דבוק לעץ לבוד 50 על 34 ס"מ.
File:Shy, Homage to M.C Escher שמן וטמפרה על מזוניט. 40 על 30 סמ.jpg|ממוזער|Shy, Homage to M.C Escher שמן וטמפרה על מזוניט. 40 על 30 ס"מ.
File:Heading home אקריליק ושמן על בד. 100 על 80 סמ.jpg|ממוזער|Heading home אקריליק ושמן על בד. 100 על 80 ס"מ.
File:Kayak's bay in Banias river שמן על בד. 60 על 50 סמ.jpg|ממוזער|Kayak's bay in Banias river שמן על בד. 60 על 50 ס"מ.
File:6 pm and hazy אקריליק ושמן על עץ לבוד. 100 על 70 סמ.jpg|ממוזער|שש וחצי בערב ואביך. אקריליק ושמן על עץ לבוד. 100 על 70 ס"מ.
File:ליבי - מצא את כלבת התחש. אקריליק על עץ לבוד. 100 על 70 סמ.jpg|ממוזער|ליבי - מצא את כלבת התחש. אקריליק על עץ לבוד. 100 על 70 ס"מ.
File:סתיו בארבל. שמן על בד. 100 על 80 סמ.jpg|ממוזער|סתיו בארבל. שמן על בד. 100 על 80 ס"מ.
File:טורנדו מעל פורצ'ה, איטליה. אקריליק על עץ לבוד. 70 על 50 סמ.jpg|ממוזער|טורנדו מעל פורצ'ה, איטליה. אקריליק על עץ לבוד. 70 על 50 ס"מ.
</gallery>

== קישורים חיצוניים ==

* 
* 
* [https://www.youtube.com/watch?v=7ZUzU8XzZvo ערוץ הכנסת - מחוץ לזמן עם יצחק ניר], אהרון ברנע מראיין את יצחק ניר, 18 בפברואר 2018
* 

== הערות שוליים ==

קטגוריה:ציירים ישראלים
קטגוריה:סופרים ישראלים
קטגוריה:טייסי חיל האוויר הישראלי
קטגוריה:טייסי אל על
קטגוריה:מרחביה: אישים
קטגוריה:בוגרי אוניברסיטאות ומכללות בארצות הברית
קטגוריה:ישראלים שנולדו ב-1943